**PRILOG V**

Kriterij za odabir ponude je ekonomski najpovoljnija ponuda (ENP).

Kriterij na temelju kojeg će Naručitelj birati ponudu koja najbolje zadovoljava postavljene zahtjeve je „ekonomski najpovoljnija ponuda“ sastavljena od sljedećih kriterija:

* Financijski kriterij (cijena): 70% - **P**
* Dodatni kriteriji (nefinancijski kriteriji): 30% - **KS**

**Formula: T = P + KS**

T = ukupan broj bodova
P = broj bodova koji je ponuda dobila za ponuđenu cijenu
KS = broj bodova koji je ponuda dobila za ključne stručnjake

1. **Financijski kriterij (cijena): 70% - P**

Cijena ponude određuje se sukladno Troškovniku. Način bodovanja – cijena: Maksimalni broj bodova koji valjana ponuda može dobiti prema ovom kriteriju je 70. Maksimalni broj bodova dodijelit će se ponudi s najnižom cijenom. Ovisno o najnižoj cijeni ponude ostale ponude dobit će manji broj bodova, sukladno sljedećoj formuli:

**P = Pl / Pt \* 70**

P – broj bodova koji je ponuda dobila za ponuđenu cijenu (maks. 2 (dvije) decimale)
Pl – najniža cijena ponuđena u postupku javne nabave
Pt – cijena ponude koja je predmet ocjene
70 – maksimalni broj bodova

1. **Dodatni kriteriji (nefinancijski kriteriji)**

Dodatni kriteriji za odabir ekonomski najpovoljnije ponude su specifične kompetencije ponuditelja i to:

* Broj godina iskustva voditelja projekta u poslovima iz područja preraspodjele hrane socijalno ugroženim osobama i prekomjernog bacanja hrane
* Broj godina iskustva suradnika na projektu u poslovima iz područja preraspodjele hrane socijalno ugroženim osobama i prekomjernog bacanja hrane
* Broj godina iskustva suradnika na projektu u poslovima iz područja prodaje i akvizicije ili sličnih poslova

Maksimalni broj bodova koji valjana ponuda može dobiti prema ovom kriteriju je 30. Bodovi će se dodjeljivati prema dolje navedenoj Tablici.

Tablica

| Redni brojkriterija | Ključni stručnjaci ponuditelja | Godine iskustva | Bodovi | Ukupno maksimalan broj bodova |
| --- | --- | --- | --- | --- |
| **Voditelj projekta** |
| 1. | Broj godina iskustva voditelja projekta u poslovima iz područja preraspodjele hrane socijalno ugroženim osobama ili prekomjernog bacanja hrane | Od 2 (plus jedan dan) do 3 godina | 3 | 10 bodova |
| Od 3 (plus jedan dan) do 5 godina | 6 |
| 5 (plus jedan dan) godina i više godina | 10 |
| **Suradnik na projektu**  |
| 2. | Broj godina iskustva suradnika na projektu u poslovima iz područja preraspodjele hrane socijalno ugroženim osobama i prekomjernog bacanja hrane | Od 1 (plus jedan dan) do 2 godina | 3 | 10 bodova |
| Od 2 (plus jedan dan) do 3 godina | 6 |
| Od 3 (plus jedan dan) na više godina | 10 |
| 3. | Broj godina iskustva suradnika na projektu u poslovima iz područja prodaje i akvizicije ili sličnih poslova | Od 1 (plus jedan dan) do 2 godina | 3 | 10 bodova |
| Od 2 (plus jedan dan) do 3 godina | 6 |
| Od 3 (plus jedan dan) na više godina | 10 |

Dokaz koji su Ponuditelji obvezni dostaviti je izjava iz Priloga VI uz koju će priložiti potpisane životopise stručnjaka iz kojih mora biti vidljivo traženo iskustvo kako je ponuditelj dao u danoj izjavi.

Naručitelj će svaku valjanu ponudu bodovati po oba kriterija za odabir (cijena i ključni stručnjaci) te će nakon toga zbrojiti bodove ostvarene po svakom od ta dva pojedina kriterija.

Ukupna ocjena svake pojedine valjane ponude biti će zbroj bodova po gore navedenim kriterijima te će se ekonomski najpovoljnijom ponudom smatrati ona valjana ponuda kod koje je dobiven najveći broj bodova.

Izjava ponuditelja o podatku kriterija za odabir ekonomski najpovoljnije ponude **Prilog VI**.